જો કે એક વાત નીમાની મારે કબૂલ કરવી પડે કે તેને ભલે મારી લાગણી હોય કે ના હોય, તેને ભલે બહાર બીજા જોડે રંગરલિયા મનાવવી હોય પણ મારી આંખોનો ઈલાજ કરાવવા માટે તો તેણે આકાશ પાતળ એક કર્યા હતા, ન જાણે કેટલાંય ડોકટરોને બતાવ્યું હતું…અનેે જ્યારે બધા જ ડોકટરોનો એક જ અભિપ્રાય આવ્યો કે રેટીનાની આ ખામીનો ઈલાજ ભારતમાં તો શક્ય નથી, પણ અમેરિકામાં શોધાયેલી નવી ટેક્નોલોજી જો ભારતમાં આવે તો જ શક્ય બને…ત્યારે જ તેણે હથિયાર હેઠા મૂક્યા.